text
stringlengths 16
998
|
|---|
ཁོང་ནི་མགར་བ་ཇཱོ་གྷར་ཇ་རིའི་སྐྱེ་དམན་རེད། |
ཁོས་རང་ཉིད་ཀྱི་རྐང་པར་བལྟས་ནས། |
ཞེས་དྲིས་རྗེས་གོམ་པ་འགའ་ཤས་མདུན་བསྐྱོད་བྱས་ཏེ་ལག་པ་གཉིས་ཀས་ང་བཟུང་སྟེ། |
རྒྱབ་ཏུ་འཐེན་ནས་འཇིགས་རྔམས་ཀྱིས་ང་ལ་མིག་ཅེ་རེར་བལྟས་ནས། |
སག་རྡར་ཟེར་ན་ཧ་གོ་གི་ཡོད་དམ། |
ཞེས་དྲིས་བྱུང་བ། |
སླར་ཡང་ཁོས་ཁ་ལག་ཟེར་ན་ཧ་གོ་གི་ཡོད་དམ། |
བརྗོད་པར་ངས་ལགས་ཡོད། |
ཞེས་ལབ་རྒྱབ་པ་ཡིན། |
དྲི་བ་རེ་རེའི་རྗེས་སུ་ཁོས་ང་རྒྱབ་ཏུ་འབུད་རྒྱག་ཏོག་ཙམ་ཏོག་ཙམ་བཏང་བྱུང་། |
ཡང་ཁོས་ང་འབུད་རྒྱག་ཏོག་ཙམ་བཏང་ནས། |
ཁྱོད་རང་གིས་ང་ལ་ཁ་ལག་དང་སག་རྡར་ཞིག་འཁྱེར་ཤོག་ཅེས་དང་ཡང་བསྐྱར་འབུད་རྒྱག་བཏང་ནས། |
ཁྱོད་རང་གིས་ང་ལ་དེ་གཉིས་ཀ་འཁྱེར་ཤོག་དེ་མིན་ན་ཁྱོད་ཀྱི་སྙིང་ཁྲག་ཚ་བོ་འཐུང་གི་ཡིན། |
ཞེས་བརྗོད་བྱུང་བར། |
ངས་ལག་པ་གཉིས་ཀས་ཁོ་ལ་འཐམས་ནས། |
ང་ཡར་ལངས་སུ་འཇུག་རོགས་གནང་། |
གཟུགས་པོ་ལྷོད་ཤིག་ཤིག་བྱུང་ན་ཁྱོད་ཀྱིས་གང་བཤད་པ་དེ་ཡག་པོ་གོ་ཐུབ་པ་འདུག་ཅེས་རེ་སྐུལ་བྱས། |
ཁོས་དེ་མ་ཐག་ཏུ་ང་ཁ་ཐུག་བསླངས་དུས་ལྷ་ཁང་དེ་ཡང་སྔར་རྒྱུན་ལྟར་ཁ་ཐུག་ཏུ་མངོན་བྱུང་། |
ཡང་ཁོས་ངའི་ལག་པ་ནས་འཇུས་ཏེ་ང་ཐད་ཀར་རྡོ་ཞིག་གི་སྟེང་དུ་བཞག་ནས། |
སང་ཉིན་ཞོགས་པ་སྔ་པོ་ནས་ང་ལ་སག་རྡར་དང་ཁ་ལག་འཁྱེར་ཤོག་དེ་ཚོ་ཕ་གིའི་མེ་མདའི་སྟེགས་བུ་རྙིང་པ་ཡོད་ས་དེར་འཁྱེར་ཡོང་དགོས། |
ང་མཐོང་བའི་གནས་ཚུལ་ནི་སུ་ལ་ཡང་མ་ཤོད། |
དེ་ལྟར་བྱས་ན་ཁྱོད་རང་ཚེ་ཐར་གཏོང་གི་ཡིན། |
གལ་ཏེ་དེ་ལྟར་མ་བྱས་པ་དང་། |
གཞན་ལ་བཤད་པ་སོགས་བྱུང་ཚེ་ཁྱོད་རང་གི་སྙིང་དེ་བཏོན་ནས་མེ་ལ་བསྲེགས་ཏེ་ཟ་རྒྱུ་ཡིན། |
ཁྱོད་ཀྱི་བསམ་པར་ང་གཅིག་པུ་ཡིན་འགྲོ་བསམ་གྱི་ཡོད་ཀྱི་རེད། |
ཡིན་ནའང་ང་གཅིག་པུ་མིན། |
ཕ་གིར་ངའི་མཉམ་དུ་ཡོད་པའི་མི་གཞོན་པ་ཞིག་གབ་ནས་བསྡད་ཡོད། |
ཁོ་ནི་མི་ཡ་ང་སྙིང་རྗེ་མེད་པ་འཇིགས་སུ་རུང་བ་དེ་འདྲ་རེད། |
ཁོས་ནི་གསང་སྟབས་ཀྱིས་ཕྲུ་གུ་བཟུང་ནས་སྙིང་འདོན་རྒྱུ་ཡང་ཤེས་ཀྱི་ཡོད། |
ངས་ད་ལྟ་ཁྱོད་རང་ལ་གནོད་འཚེ་མི་འབྱུང་བའི་ཆེད་དུ་དཀའ་ལས་ཁག་པོའི་ཐོག་ནས་ཁོ་བཀག་པ་ཡིན། |
ཁྱོད་ཀྱི་སྙིང་དེ་བྲང་ཁོག་ནང་གནས་ཐབས་སུ་ངས་ཁོ་བཀག་འགོག་བྱེད་རྒྱུ་ལ་དཔེ་མི་སྲིད་པའི་དཀའ་ངལ་བྱུང་། |
དེ་འདྲ་ཡིན་དུས་ཁྱོད་ཀྱིས་ད་ག་རེ་བྱེད་རྩིས་ཡོད་དམ། |
ངས་ཁོ་ལ་སག་རྡར་དང་ཁ་ལག་ལྷག་འཕྲོ་གང་ཐོབ་པ་སང་ཉིན་ཞོགས་པ་སྔ་པོར་མེ་མདའི་སྟེགས་བུ་ཡོད་ས་དེར་འཁྱེར་ཡོང་གི་ཡིན་ཞེས་སྨྲས་པ་ཡིན། |
ཁོང་གིས་གལ་ཏེ་འཁྱེར་མ་ཡོང་ན་དཀོན་མཆོག་གིས་ང་མེད་པ་བཟོ་བར་ཤོག་ཅེས་ཤོད་ཟེར་གྱི་འདུག་ངས་དེ་ལྟར་སྨྲས་པས་ང་རྡོའི་སྟེང་ནས་མར་ཕབ་བྱུང་། |
དེ་ནས་ཁོས་ང་ལ་ད་ཁྱོད་ཀྱིས་ག་རེ་བྱེད་དགོས་ཀྱི་ཡོད་མེད་ང་དང་ཕ་གིའི་མི་གཞོན་པ་དེ་དྲན་པ་བྱས་ཏེ་ནང་དུ་སོང་ཞིག་ཅེས་བརྗོད་བྱུང་། |
ང་ཞུམ་པའི་ངང་རྒྱབ་བཤིག་བྱས་ཏེ། |
དགོང་དྲོ་དགོང་དྲོ་བདེ་ལེགས། |
མི་དེས་ཁོ་རང་གི་གཡས་གཡོན་ན་ཡོད་པའི་ས་ཆ་རློན་པ་དེར་བལྟས་ནས་ང་ལ་དགོང་དྲོ་བདེ་པོ་ཡོང་རྒྱུ་སྤྲོས་བྲལ་རེད། |
ང་སྦལ་པ་ཞིག་ཡིན་ན་དགའ་བ་ལ། |
དེ་དང་དུས་མཚུངས་ཁོས་ཁ་འདར་རྒྱག་བཞིན་པའི་གཟུགས་པོ་ལ་རང་གི་ལག་པ་གཉིས་ཀྱིས་དམ་པོར་འཐམས་ཏེ་རྐང་པ་ཀྱོག་ཙམ་ཀྱོག་ཙམ་ངང་ལྷ་ཁང་གི་རྩིག་འགྲམ་དུ་ཕྱིན་སོང་། |
རྩིག་འགྲམ་དུ་སླེབས་རྗེས་ཁོས་རྐང་པ་དགྱེ་གུག་དཀའ་བའི་ངང་ནས་རྩིག་རྒྱབ་ཏུ་མཆོངས་ཏེ་ང་ལ་ཕྱིར་བལྟས་ཤིག་བསློགས་སོང་། |
དེ་ནས་ལམ་སེང་ང་རང་ངལ་གསོ་མེད་པར་རྒྱུགས་ཤར་གློད་ནས་ཁྱིམ་དུ་ཕྱིན་པ་ཡིན། |
འདམ་རྫབ་སྟེང་གི་ཞོགས་པ། |
ངའི་གཅེན་མོ་གྷར་ཇ་རི་ནི་ང་ལས་ལོ་ཉི་ཤུས་རྒན་པ་རེད། |
ཁོང་ནི་བུད་མེད་མཛེས་པོ་ཞིག་མིན་པའི་ཁར། |
པགས་པ་དམར་ལ་སྐུ་གཟུགས་རིང་པོ་དང་སྐམ་པོ་ཡོད། |
ངའི་བསམ་ཚུལ་ལ་གཅེན་མོས་ཇཱོ་ལ་ཨུ་ཚུགས་མང་པོ་བྱས་ནས་ཆང་ས་བརྒྱབ་པ་ལྟར། |
ང་ལའང་ཨུ་ཚུགས་བརྒྱབ་ནས་བྱེད་འདོད་མེད་པའི་ལས་ཀ་མང་པོ་སྐུལ་གྱི་འདུག་ཇཱོ་ནི་མི་གཤིས་ཀ་འཇམ་པོ་དང་། |
རྟག་ཏུ་རང་གཤིས་བཟང་པོ། |
མིག་སྔོ་ལ་དབུ་སྐྲ་ནག་པ། |
སྟོབས་ཤུགས་དང་སྐུ་གཟུགས་ཆེན་པོ་ཡོད་པ་ཞིག་རེད། |
ང་ནང་དུ་སླེབས་སྐབས་ཁོང་གཉིས་ཐབ་ཚང་ནང་དུ་བསྡད་འདུག་ངའི་གཅེན་མོས་ཆུ་ཚོད་ལ་བལྟ་བཞིན་དུ་སྤྲེའུ་ཕྲུག་དེ་ག་པར་ཕྱིན་པ། |
ངས་སྐད་ཤུགས་དམའ་པོ་ཞིག་གི་སྒོ་ནས་དུར་སའི་ཕྱོགས་ལ་ཕྱིན་པ་ཡིན། |
གཅེན་མོས་ཁོང་ཁྲོ་དང་བཅས་རང་གི་བཟའ་ཟླ་དང་ང་ལ་བལྟ་བཞིན་དུ། |
འོ་ད་ཁྱེད་གཉིས་ཀྱིས་ཉིན་གཅིག་ང་དུར་སར་བསྐྱལ་ས་རེད། |
ཅེས་གསུངས་སོང་། |
ཇཱོ་ནི་དུད་ཁུང་གི་ཟུར་དུ་བསྡད་ཡོད་པ་དང་། |
ང་གོག་བགྲོད་ཀྱིས་ཁོང་གི་མདུན་དུ་ཕྱིན་ནས་སྡོད་སྐབས། |
གཅེན་མོས་གསོལ་ཇ་གྲ་སྒྲིག་ཞུ་བཞིན་འདུག་དེ་དུས་ཐག་རིང་ཞིག་ནས་འབར་རྫས་ཤིག་གས་པའི་སྒྲ་ཐོས་པ་དང་། |
ང་ཚོ་ཚང་མ་ཞེད་སྣང་གིས་དངངས་པ་དང་མཉམ་དུ་འཕར་བྱུང་། |
དེ་མེ་མདའི་སྐད་རེད་དམ། |
ཇཱོ་ཡིས་དེ་ག་རང་རེད། |
ཡང་བསྐྱར་ཉེས་ཅན་ཞིག་ཤོར་བ་རེད། |
ངས་དེ་ལ་ག་རེ་གོ་རྒྱུ་ཡོད་རེད་དམ། |
གཅེན་མོས་བྲོས་པ་རེད། |
ཅེས་འཚབ་འཚུབ་ཀྱི་ངང་ནས་གསུངས་བྱུང་། |
ཉེས་ཅན་ཟེར་ན་ག་རེ་རེད། |
ཅེས་ངས་ཇཱོ་ལ་དྲིས་པར། |
ཇཱོ་ཡིས་ཁ་སང་དགོང་དྲོར་མི་གཅིག་བྲོས་པའི་རྗེས་ལ་ཁོང་ཚོས་ཉེན་བརྡའི་ཚུལ་དུ་མེ་མདའ་བརྒྱབ་སོང་། |
དེ་མཚུངས་ད་ལྟའང་མེ་མདའ་བརྒྱབ་པ་དེ་ཉེན་བརྡ་གཞན་ཞིག་རེད། |
ངས་མེ་མདའ་སུས་རྒྱག་གི་ཡོད་རེད། |
ཅེས་དྲིས་པ་ཡིན། |
གཅེན་མོས་དབུགས་ཧད་བཞིན་དུ་ཁྱོད་ལ་དཀོན་མཆོག་གིས་སྐྱོབ་པར་ཤོག་དེ་ནི་བཙོན་གྲུ་ཞིག་ནས་རེད། |
ངས་དགོངས་དག་བཙོན་གྲུ་ཟེར་ན་ག་རེ་རེད་དམ། |
ཇཱོ་ཡིས་བཙོན་གྲུ་ཟེར་ན་འདམ་རྫབ་ཐང་དུ་ཡོད་པའི་གྲུ་གཟིངས་ཀྱི་བཙོན་ཁང་ཞིག་རེད། |
ཅེས་འགྲེལ་བཤད་གནང་བྱུང་། |
ངས་དོགས་པ་སེལ་རྒྱུའི་རེ་བ་དང་བཅས། |
བཙོན་གྲུའི་ནང་དུ་སུ་འཇུག་གི་ཡོད་པ་དང་ག་རེ་བྱས་ཏེ་འཇུག་གི་ཡོད་རེད་དམ། |
དེ་ལྟར་དྲིས་པའི་རྐྱེན་གྱིས་གཅེན་མོ་ཁོང་ཁྲོ་ལངས་ཏེ། |
ཕྲུ་གུ་འདིའི་གཤིས་ཀ་དེ་ག་རང་རེད། |
དྲི་བ་གཅིག་གི་ལན་བཏབ་ན། |
དྲི་བ་མང་པོ་མུ་མཐུད་ནས་ཁ་ཐུག་ལ་འདྲི་གི་རེད། |
མི་ངན་ཚོ་བཙོན་གྲུར་འཇུག་དགོས་དོན་ནི། |
མི་གསོད་ཁྲག་སྦྱོར་དང་འཕྲོག་བཅོམ་སོགས་བྱ་ངན་སྣ་ཚོགས་བྱེད་མཁན་དེ་རིགས་ལ་ཁོང་ཚོས་རྟག་ཏུ་དྲི་བརྩད་བྱེད་ཆེད་བཙོན་འཇུག་བྱེད་ཀྱི་རེད། |
ད་ཁྱོད་རང་ཉལ་དུ་རྒྱུགས་ཤིག་ཅེས་གསུངས་བྱུང་། |
ང་མུན་ནག་ནང་སྐས་འཛེགས་ལ་ཡར་འཛེགས་ནས་འགྲོ་སྐབས། |
ང་རང་བཙོན་གྲུའི་ཕྱོགས་སུ་འགྲོ་གི་ཡོད་པ་ལྟར་ཚོར་བྱུང་། |
ངས་ཐོག་མར་དྲི་བ་མང་པོ་དྲིས་པ་དང་། |
གཅེན་མོའི་ནང་ནས་བརྐུ་ཡང་རྒྱག་དགོས་འཁེལ་གྱི་རེད། |
གལ་ཏེ་དོ་ནུབ་གཉིད་ཁུག་པའི་དབང་དུ་བཏང་ཡང་། |
རྨི་ལམ་ནང་གཙང་ཆུའི་རྦ་རླབས་དྲག་པོ་དེས་ང་འཁྱེར་ནས་ངའི་སྙིང་འདོན་ཆེད་དུ་བསྒུགས་བསྡད་པའི་མི་གཞོན་པ་འཇིགས་སུ་རུང་བ་ཡོད་ས་དེར་འགྲོ་རྒྱུ་རེད། |
ཞོགས་པ་སྐྱ་རེངས་ཤར་བ་དང་ཡར་ལངས་ཏེ་སྐས་འཛེགས་ལས་བབས་པས། |
རང་གི་ཚོར་སྣང་ལ་ཤིང་གི་པང་ལེབ་ཡོད་ཚད་ཚང་མས་ངའི་རྗེས་ལ་རྐུན་མ་དེ་མ་འགྲོ་ཞིག་ཅེས་དང་། |
ཡར་ལོངས་ཤིག་ཅེས་འབོད་ཀྱི་ཡོད་པ་འདྲ་པོ་འདུག་ངས་བག་ལེབ་དང་ཕྱུ་ར། |
བསྙལ་ཚལ་ཤེལ་དམ་གཅིག་རྡོ་ལས་གྲུབ་པའི་སྣོད་ཅིག་ནང་ཡོད་པའི་ཨ་རག་ཕྲན་བུ་དེ་ངས་སྨན་ལྡུག་སའི་ཤེལ་དམ་ཞིག་གི་ནང་དུ་བཏོན་པ་ཡིན་ཤ་བག་ལེབ་སྒོར་སྒོར་གཅིག་བཅས་བརྐུས་པ་ཡིན། |
གནས་སྐབས་རིང་ཤ་བག་ལེབ་དེ་ནི་བོར་བརླག་ཤོར་བ་ཤེས་ཀྱི་མ་རེད་སྙམ་པའི་རེ་བ་བྱུང་། |
ཐབ་ཚང་ནས་ཇཱོ་ཡི་མགར་ཚང་བར་འགྲོ་སའི་སྒོ་གཅིག་ཡོད། |
ངས་སྒོ་ཕྱེས་ཏེ་ཇཱོ་ཡི་མགར་བཟོའི་ཡོ་ཆས་ཀྱི་ནང་ནས་སག་རྡར་གཅིག་ཀྱང་བཏོན་ནས་ཁང་པའི་རྒྱལ་སྒོ་ཕྱེས་ཏེ། |
སྨུག་པས་གཡོགས་པའི་འདམ་རྫབ་ཀྱི་ཕྱོགས་སུ་བརྒྱུགས་ནས་ཕྱིན་པ་ཡིན། |
ངས་མེ་མདའི་སྟེགས་བུ་ཡོད་སའི་ལམ་དེ་ཤེས་ཀྱི་ཡོད། |